Protokoll 06/20 fra sentralstyremøte

Norges Blindeforbunds Ungdom

Møte over zoom 02. juni

Tidspunkt: 18.30-21.00

Til stede:

Lena Gimse (leder)

Frida Maria Natland (nestleder)

Helene Romset

Henning Knudsen

Mariam Tartousi (2. varamedlem)

Meldt forfall:

Maiken Mucha

Viktoria Røksland (1. varamedlem)

Daglig leder Irene Elise Hamborg deltok fra administrasjonen.

**Innhold**

[**SAK 055/20 Godkjenning av innkalling og saksliste** 3](#_Toc41496275)

[**SAK 056/20 Orienteringer og invitasjoner** 3](#_Toc41496276)

[A) NULK 2020 3](#_Toc41496277)

[B) Oppdatering fra DBSU etter deres landsmøte 3](#_Toc41496278)

[**SAK 057/20 Regionene rundt** 3](#_Toc41496279)

[**SAK 058/20 Kontoret rundt** 4](#_Toc41496280)

[**SAK 059/20 Media og sosiale medier** 4](#_Toc41496281)

[**SAK 060/20 Status - Tillitsvalgtskonferansen** 5](#_Toc41496282)

[**SAK 061/20 Status – Nordisk Leir** 6](#_Toc41496283)

[**SAK 062/20 Høstkursene** 6](#_Toc41496284)

[**SAK 063/20 Datoplan 2020** 7](#_Toc41496285)

[**SAK 064/20 Digitale kurspakker** 8](#_Toc41496286)

[**SAK 065/20 Eventuelt** 8](#_Toc41496287)

# **SAK 055/20 Godkjenning av innkalling og saksliste**

vedtak: Innkalling og saksliste ble godkjent

# **SAK 056/20 Orienteringer og invitasjoner**

## NULK 2020

Dövblind Ungdom har invitert til NULK 2.-4. oktober 2020. Påmeldingsfristen er 25. juni. Prisen er 1700 sek per person.

Sentralstyret takker for invitasjonen, og vil kontakte aktuelle kandidater.

## Oppdatering fra landsmøtet i Dansk Blindesamfunds ungdom (DBSU)

Irene Elise orienterte fra landsmøtet i DBSU. Landsmøtet mottok vår hilsen, og sendte en skriftlig redegjørelse om møtet.

Vedtak: Saken ble tatt til orientering

# **SAK 057/20 Regionene rundt**

Lena orienterte om status i regionene

Region Øst har invitert til sommertur til Bø, en tur som vil gjennomføres med to puljer, i perioden 3.-9. august.

Region Midt ønsker å arbeide med goalball, og vil søke ekstern finansiering for å få til dette.

Region Nord arrangerer sommertur 3.-6. august i Tromsø.

Vedtak: Saken ble tatt til orientering

# **SAK 058/20 Kontoret rundt**

Irene Elise orienterte om status på kontoret, og de ansattes ansvarsområder og prosjekter.

Vedtak: Saken ble tatt til orientering.

# **SAK 059/20 Media og sosiale medier**

Irene Elise orienterte sentralstyret om status på sosiale medier.

Status sosiale medier (per 27.05.20):

Instagram: 1995 følgere på Instagram (+ 13 siden forrige møte)

Facebook: 1413 personer som liker og 1437 personer som følger. Dette er en oppgang med 13 flere personer som liker siden vår siden forrige møte og 15 flere som følger siden. Posten med leserinnlegget om synstolking har nådd 1384 personer. De fleste postene siden forrige oppdatering når 650-1000 personer, noe som er nær det dobbelte av gjennomsnittet fra tidligere. Twitter: 147 følgere på Twitter (ingen forandring fra forrige møte)

Sentralstyret registrerer med stor glede at våre tips til tilgjengelige og inkluderende digitale arrangementer, som ble publisert på nettsidene til landsrådet for Norges Barne- og Ungdomsorganisasjoner (LNU), har blitt spredt hyppig i sosiale medier.

Vedtak: Saken ble tatt til orientering

#

# **SAK 060/20 Tillitsvalgtskonferansen**

Irene Elise orienterte fra tillitsvalgtskonferansen, som ble gjennomført over zoom. På det meste deltok 18 stykker på konferansen. Sentralstyret gjennomgikk tilbakemeldingene fra evalueringen. Evalueringene var meget gode. Det etterspørres særlig mer informasjon om økonomi, excel, søknader og rapportering.

Irene Elise redegjorde videre for kontorets forslag til en «Tillitsvalgsperm» og potensiell skoleringsplan ut 2020. Tillitsvalgtspermen skal inneholde lett tilgjengelig informasjon, som skal gi en oversikt over oppgaver, men også kunne fungere som et oppslagsverk ved spørsmål, og kontaktinformasjon til de som kan spørres.

Irene Elise foreslo skoleringsplan, med et excel-kurs, og en søknadsworkshop.

Vedtak: Sentralstyret tok redegjørelsen og evalueringen fra tillitsvalgtkonferansen til orientering.

Sentralstyret vedtok foreslåtte skoleringsplan.

Tillitsvalgtspermen gjennomgås på førstkommende styremøte.

# **SAK 061/20 Nordisk Leir**

Irene Elise orienterte om utsettelsen av nordisk leir 2020 til 2021, noe de andre nordiske organisasjonene har støttet. Nordisk leir vil da bli avholdt 21.-29. juli 2021. Årets reservasjoner er blitt endret kostnadsfritt, noe sentralstyret sier seg meget fornøyd med.

Vedtak: Saken ble tatt til orientering

#

# **SAK 062/20 Høstkursene**

Lena orienterte. Sentralleddet har tre helger planlagt for høsten;

Goalballturnering (Hurdal syn- og mestringssenter 9.-11. oktober),

«Te-seg kurs» (16.-18. oktober på Solvik syn- og mestringssenter)

«utseende for ikke-seende» (i Oslo, 20.-22. november).

Sentralstyret gjennomgikk status for kursene, og vurderte behovet for en ”plan B”, om kursene ikke vil kunne gjennomføres som følge av den pågående corona-pandemien. Det var enighet om at det ikke er hensiktsmessig å legge en alternativ plan for de oppsatte kursene på det nåværende tidspunkt, men sentralstyret vil gjøre løpende vurderinger av situasjonen.

Grunnet enkelte endringer som følge av corona-situasjonen, gir styret prosjektgruppene, i samarbeid med kontoret, fullmakt til å supplere seg med et nytt medlem, om dette blir nødvendig.

Vedtak: Sentralstyret gir prosjektgruppene for høstkursene fullmakt til å supplere seg med et nytt medlem om nødvendig. Saken ble forøvrig tatt til orientering.

# **SAK 063/20 Datoplan 2020**

Lena orienterte.

Da våren 2020 har innebåret mange avlysninger og utsettelser, har mange flyttet arrangementene sine til høsten. Det vil da være et stort behov for planlegging. Det er også mange helger som går til arrangementer i regi av NBF. Det har derfor blitt fremmet forslag om å fastsette datoene for sentralstyremøtene til høsten slik at de tillitsvalgte som stiller til valg vet hvilke helger de skal sette av. Det avholdes som utgangspunkt to møter mellom landsmøtet og juleferien.

De spesielle omstendighetene, og viktigheten av god oppfølging av arrangementer og prosjekter gjennom høsten, gjør at sentralstyret fastsetter dato for første møte i den kommende sentralstyreperioden. Dette fastsettes til helgen 25.-27. september.

Datoplanen for NBfU ser da slik ut:

August

03.-06. august: Sommertur i regi av region Nord, inviterte: region Midt

03.-05./07.-09. august: Sommertur, region Øst

21.-23. august: Friluftslivshelg, region Øst

September

11.-13. september: Landsmøte, Park Inn West Hotell Gardermoen

18.-20. september: Ekstremsporthelg, region Midt

25.-27. september: Sentralstyremøte.

Oktober

09.-11. oktober: Goalballturnering, Hurdal

16.-18. oktober: Høstkurs «te seg-kurset», Solvik

November

20.-22. november: Høstkurs Utseende for ikke-seende, Oslo

vedtak: Sentralstyremøte fastsettes til 25.-27. september. Datoplan ble vedtatt.

# **SAK 064/20 Digitale kurspakker**

Irene Elise orienterte om hva som er gjort med vedtaket i sak 52/20 angående digitale kurspakker. NBfU ønsker å igangsette et arbeid med digitale kurspakker, og har diskutert dette med Blindeforbundet, mede ønske om et samarbeid der NBfU har eierskapet til prosjektet.

Vedtak: Saken ble tatt til orientering.

# **SAK 065/20 Neste styremøte.**

Datoen for kommende sentralstyremøte ble endelig fastsatt.

Vedtak: Det innkalles til styremøte 19.-21. juni, der kun medlemmer med stemmerett deltar.

Henning Knudsen

Referent.